భూమి
చంద్రుడు భూమి చుట్టూ తిరగటానికి 27.32 రోజుల కాలం పడుతుంది.భూమి మరియు చంద్రుడు సూర్యుని చుట్టూ తిరిగే కాలమును పరిగణనలోకి తీసుకుంటే అమావాస్య నుంచి అమావాస్యకి 29.53 రోజుల కాలం పడుతుంది,దీనినే ఒక నెల అంటారు. ఉత్తర ధ్రువం నుంచి చూసినప్పుడు భూమి చంద్రుడు వారి కక్ష్యలలో అప్రదక్షిణ దిశలో(యాంటిక్లాక్ వైస్)తిరుగును. ఉత్తర ధ్రువానికిపైన విశ్వంలోనించి చూసిన యడల భూమి సూర్యుని చుట్టూ అప్రదక్షిణ దిశలో(యాంటిక్లాక్ వైస్)తిరుగును. గ్రహ మార్గం మరియు కక్ష్య రేఖలు కచ్చితమైన సమ రేఖలో ఉండవు. భూకక్ష్య, భూమి సూర్యుల సమతల లంబరేఖకు 23.5 డిగ్రీల వంపుతో ఉండును. ఈ వంపు లేకపోతే,ప్రతి రెండు వారాలకు ఒక గ్రహణం ఏర్పడి ఉండేది(ఒక సూర్య గ్రహణం, ఒక చంద్ర గ్రహణం)
Z8 GND 5296
z8_GND_5296 అనునది అక్టోబరు 2013 లో కనుగొన్న మరుగుజ్జు గెలాక్సీ. ఇది సూదూరం లో గలది మరియు ప్రారంభ గాలక్సీ. ఇది భూమినుండి సుమారు 30 బిలియన్ల కాంతి సంవత్సరాల దూరంలో ఉన్నట్లు వర్ణపట శాస్త్రం ఆధారంగా నిర్ణయింపబడినది ఈ గాలక్సీ బిగ్ బ్యాంగ్ తర్వాత 700 మిలియన్ల సంవత్సరాల తర్వాత కాలం నాటిదిగా కనిపిస్తుంది. ఆ కాలంలో మన విశ్వం ప్రస్తుతం వయస్సు అయిన 13.8 బిలియన్ సంవత్సరాల లో 5 శాతం మాత్రమే విస్తరించియున్నది. ఈ గాలక్సీ 7.51 రెడ్ షిప్ట్ వద్ద ఉన్నది. మరియు ఇది 7.2 రెడ్ షిప్ట్ గల రెండవ దగ్గరి గాలక్సీకి ప్రక్కన గలదు. ఈ గాలక్సీ ప్రతి సంవత్సరం 300 సూర్యుల ద్రవ్యరాశి కలిగిన నక్షత్రాలను కాలంలో ఉత్పత్తి చేయుటను పరిశీలించారు ఈ గాలక్సీ నుండి భూమికి కాంతి చేరుటకు 13 బిలియన్ల సంవత్సరాలు పడుతుంది. విశ్వ వ్యాకోచ సిద్దాంతం ప్రకారం ఇది మరీ దూరంలో అనగా మన భూమి నుండి 30 బిలియన్ల కాంతి సంవత్సరాల దూరంలో ఉన్నది